
	Comisia pentru buget, finanţe şi bănci
	
	Bucureşti,     28.11.2007   

Nr. 22/490


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea alin. (2) al art. 1 din Ordonanţa de urgenţă a Guvernului nr.19/2005 privind realizarea Ansamblului Arhitectural Catedrala Mântuirii Neamului, cu care comisia noastră a fost sesizată în fond cu adresa Biroului Permanent nr. PL.x 563  din 10 septembrie 2007.
	PREŞEDINTE,

Aurel Gubandru


Parlamentul  României

RAPORT

asupra proiectului de Lege pentru modificarea alin. (2) al art. 1 din Ordonanţa de urgenţă a Guvernului nr.19/2005 privind realizarea Ansamblului Arhitectural Catedrala Mântuirii Neamului

     
     Cu adresa nr.PL.x 563  din 10 septembrie 2007, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege pentru modificarea alin. (2) al art. 1 din Ordonanţa de urgenţă a Guvernului nr.19/2005 privind realizarea Ansamblului Arhitectural Catedrala Mântuirii Neamului. 
          La întocmirea raportului s-au avut în vedere avizele Consiliului Legislativ, al Comisiei pentru drepturile omului, culte şi problemele minorităţilor naţionale, al Comisiei pentru cultură, arte, mijloace de informare în masă şi al Comisiei juridică, de disciplină şi imunităţi.
          Guvernul nu susţine adoptarea iniţiativei legislative.  
           Prezentul proiect de Lege are ca obiect de reglementare modificarea şi completarea art.1 din Ordonanţa de urgenţă a Guvernului nr.19/2005 privind realizarea Ansamblului Arhitectural Catedrala Mântuirii Neamului, aprobată cu modificări prin Legea nr.261/2005, astfel încât fondurile destinate construirii acesteia să fie asigurate de Patriarhia Bisericii Ortodoxe Române, de Guvernul României în limita sumelor alocate anual cu această destinaţie prin bugetul Ministerului Culturii şi Cultelor, precum şi de către autorităţile administraţiei publice locale.

                 Proiectul de Lege face parte din categoria legilor ordinare, potrivit art. 76 din Constituţia României, republicată.
            La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Doică Cătălin, Secretar de Stat în Ministerul Economiei şi Finanţelor.

            La lucrările comisiei au participat  28  deputaţi, din totalul de 29 membri ai comisiei.

            Raportul comisiei a fost adoptat cu majoritate de voturi. 

            Proiectul de Lege a fost adoptat de Senat în şedinţa din data de 4 septembrie 2007.

            Proiectul de lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                           In urma dezbaterii proiectului de Lege pentru modificarea alin. (2) al art. 1 din Ordonanţa de urgenţă a Guvernului nr.19/2005 privind realizarea Ansamblului Arhitectural Catedrala Mântuirii Neamului  , în şedinţa din data de 27 noiembrie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.         
	PREŞEDINTE,

Aurel Gubandru
	SECRETAR,

Radu Cătălin Drăguş


            Consilier parlamentar:
Rosu Gica       

